b'\n_START_ARTICLE_\nJesse Virtanen (koripalloilija)\n_START_SECTION_\nPelaajaura\n_START_PARAGRAPH_\nSalon Vilppaan kasvatti Virtanen teki ensiesiintymisens\xc3\xa4 miesten p\xc3\xa4\xc3\xa4sarjatasolla kasvattajaseurassan kaudella 2012\xe2\x80\x932013, kun h\xc3\xa4n 6. lokakuuta 2012 p\xc3\xa4\xc3\xa4si kent\xc3\xa4lle 28 sekunniksi Korikobria vastaan. Ensimm\xc3\xa4iset p\xc3\xa4\xc3\xa4sarjapisteens\xc3\xa4 Virtanen teki samana vuonna 3. marraskuuta onnistuttuaan kolmen pisteen heitossa Kouvoja vastaan. H\xc3\xa4n pelasi saman kauden aikana viel\xc3\xa4 yhdess\xc3\xa4 ottelussa, jossa otti yhden levypallon. Kaudella 2013\xe2\x80\x932014 Virtanen esiintyi Vilppaan edustusjoukkueessa 12 ottelussa noin kolme ja puoli minuuttia ottelua kohden. H\xc3\xa4n teki otteluissaan keskim\xc3\xa4\xc3\xa4rin 1,2 pistett\xc3\xa4, otti 0,3 levypalloa ja antoi 0,3 sy\xc3\xb6tt\xc3\xb6\xc3\xa4 per ottelu. Vilppaan lis\xc3\xa4ksi Virtanen pelasi kauden aikana I divisioona B:ss\xc3\xa4 PeU Basketin joukkueessa 8,5 pisteen, 1,5 levypallon ja 0,6 sy\xc3\xb6t\xc3\xb6n ottelukohtaisilla keskiarvoilla. Virtanen jatkaa Vilppaassa my\xc3\xb6s kaudella 2014\xe2\x80\x932015.'